Кираљи је за репрезентацију Мађарске дебитовао 25. марта 1998. године против Аустрије. На дебитантској утакмици је након само 7 минута игре одбранио пенал Тонију Полстеру. Након 18 година наступања за репрезентацију играо је на Европском првенству 2016. године. На Европском првенству је оборио рекорд Лотара Матеуса и постао најстарији играч на Европским првенствима, већ на првој утакмици против Аустрије. У осмини финала, у поразу од Белгије, потврдио је свој рекорд са 40 година и 86 дана. Опроштајну утакмицу за репрезентацију је одиграо против Шведске 15. новембра 2016.